Miga 6 | Aanlyn Bybel | Nuwe Wêreld-vertaling
Genesis Eksodus Levitikus Numeri Deuteronomium Josua Rigters Rut 1 Samuel 2 Samuel 1 Konings 2 Konings 1 Kronieke 2 Kronieke Esra Nehemia Ester Job Psalms Spreuke Prediker Hooglied van Salomo Jesaja Jeremia Klaagliedere Esegiël Daniël Hosea Joël Amos Obadja Jona Miga Nahum Habakuk Sefanja Haggai Sagaria Maleagi Matteus Markus Lukas Johannes Handelinge Romeine 1 Korintiërs 2 Korintiërs Galasiërs Efesiërs Filippense Kolossense 1 Tessalonisense 2 Tessalonisense 1 Timoteus 2 Timoteus Titus Filemon Hebreërs Jakobus 1 Petrus 2 Petrus 1 Johannes 2 Johannes 3 Johannes Judas Openbaring 1 2 3 4 5 6 7
6 HOOR asseblief wat Jehovah sê.+ Staan op, voer ’n regsaak voor die berge, en laat die heuwels jou stem hoor.+ 2 Hoor, o berge, die regsaak van Jehovah, ook julle, duursame voorwerpe, fondamente van die aarde;+ want Jehovah het ’n regsaak met sy volk, en met Israel sal hy redeneer:+ 3 “O my volk,+ wat het ek jou aangedoen? En in watter opsig het ek jou vermoei?+ Getuig teen my.+ 4 Want ek het jou uit Egipteland laat optrek,+ en uit die slawehuis het ek jou verlos;+ en ek het Moses, Aäron en Mirjam voor jou uit gestuur.+ 5 O my volk, dink asseblief aan+ wat Balak, die koning van Moab, beplan het,+ en wat Biʹleam, die seun van Beor, hom geantwoord het.+ Dit was van Sittim+ af, ja, tot by Gilgal,+ sodat die regverdige dade van Jehovah bekend sou word.”+ 6 Waarmee sal ek Jehovah tegemoetgaan?+ Waarmee sal ek my buig voor God in die hoogte?+ Sal ek hom met heelbrandoffers+ tegemoetgaan, met jaaroud kalwers? 7 Sal Jehovah behae skep in duisende ramme, in tienduisende strome olie?+ Sal ek my eersgebore seun vir my opstandigheid gee, die vrug van my liggaam vir die sonde van my siel?+ 8 Hy het jou vertel, o mens, wat goed is.+ En wat anders vra Jehovah van jou terug as om geregtigheid te beoefen+ en goedhartigheid lief te hê+ en beskeie+ te wandel met jou God?+ 9 Die stem van Jehovah roep tot die stad,+ en wie praktiese wysheid het, sal u naam vrees.+ HOOR die roede en wie dit bestem het.+ 10 Is daar nog altyd in die huis van ’n goddelose die skatte van goddeloosheid+ en die skrapse efa wat veroordeel word? 11 Kan ek sedelik rein wees by ’n valse weegskaal en by ’n sak vol bedrieglike weegstene?+ 12 Want die stad se rykes het vol geweld geword, en sy inwoners het leuens gespreek,+ en hulle tong is bedrieglik in hulle mond.+ 13 “En wat my betref, ek sal jou beslis ook siek maak deur jou te slaan;+ jy sal weens jou sondes verlate gemaak word.+ 14 Wat jou betref, jy sal eet en nie versadig raak nie, en jou binneste sal leeg voel.+ En jy sal dinge verwyder, maar jy sal dit nie veilig wegbring nie; en wat jy nog veilig sou wegbring, sal ek aan die swaard gee.+ 15 Jy sal saad saai, maar jy sal nie oes nie. Jy sal olywe trap, maar jy sal jou nie met olie salf nie; ook soet wyn, maar jy sal geen wyn drink nie.+ 16 En daar word gehandel volgens die insettinge van Omri+ en volgens al die werk van die huis van Agab;+ en julle wandel volgens hulle planne,+ sodat ek jou ’n voorwerp van verbasing sal maak en sy inwoners iets om oor te fluit;+ en julle sal die smaad van volke dra.”+